Christine Lieberknecht

Christine Lieberknecht (født Determann, 7. mai 1958 i Weimar) er en tysk konservativ politiker (CDU), utdannet som evangelisk teolog. Hun var fra 30. oktober 2009 til 5. desember 2014 ministerpresident i den tyske delstaten Thüringen.

 Karrière 
Lieberknecht ble medlem av CDU i DDR i 1981. Fra 1984 til 1990 var hun prest i Weimar.
I perioden 1990 til 1992 var hun kulturminister i Thüringen og ble i 1991 valgt som medlem av Thüringens landdag. Da det ble kjent at delstatens ministerpresident Josef Duchač hadde hatt forbindelser til Stasi, gikk Lieberknecht av i protest, noe som igjen førte til Duchačs avgang.

I regjeringen til Bernhard Vogel var hun fra 1992 til 1994 minister for føderale saker og europasaker og fra 1994 til 1999 minister for føderale saker på ministerpresidentens kontor.

Fra 1999 til 2004 fungerte hun som president for Thüringens landdag. Etter valget i 2004 ble hun fraksjonsleder for CDU.

Den 8. mai 2008 ble hun delstatsminister for sosialvesen, familie og helse. Hun er fra 25. oktober 2009 leder av CDU Thüringen.

 Privatliv 
Christine Lieberknecht er gift med presten Martin Lieberknecht og har to barn.
 Referanser 

 Eksterne lenker 


 Biografi i Thüringens landdag

Kategori:CDU-politikere
Kategori:Personer fra Weimar
Kategori:Fødsler i 1958